Document ID: /fineweb-2-swissfilter-quality_10-filterrobots/filtered/02038.jsonl.gz/4005

La summa exacta n'è betg vegnì communitgà. Il ministeri da l'exteriur ha dentant discurrì da l'agid uschè cumplessiv en l'istorgia americana. Gasettas israelianas rapportan che l'agid annual duai s'augmentar da 3 sin 5 milliardas dollars. Il primminister Benjamin Netanjahu aveva pretendì in augment marcant da l'agid. Tranter auter ha el argumentà cun la cunvegna internaziunala davart il program atomar da l'Iran.
L'agid cumpiglia tranter auter aviuns da cumbat, rachetas da defensiun e bumbas.
Il congress american sto mintgamai lubir ils pajaments annuals.
L'Israel è l'allià il pli impurtant per ils Stadis Unids en il Proxim orient. La relaziun tranter ils dus pajais è stada tendida ils ultims onns. Il president american Barack Obama ha adina puspè crititgà l'Israel pervi da la politica da colonisaziun en ils territoris palestinais.
RR novitads 06:00